Document ID: /roh_data/filtered/Bilingualer_Corpus_interleaved-it-rm.jsonl.gz/509

This is a text translated from Italian to Rumantsch Grischun.
La Clinica Beverin verrà dotata di un impianto per il gioco del minigolf

Nel giardino in parte ricoperto di bosco della Clinica psichiatrica Beverin verrà costruito un impianto per il gioco del minigolf con 18 buche. Esso potrà essere utilizzato dalle pazienti e dai pazienti, dai visitatori della Clinica, come pure da esterni. L'ubicazione è prevista a nord dell'edificio che ospita la sezione di medicina e la sezione amministrativa. Funge da punto di partenza del percorso il caffè per i pazienti Vazerol, che verrà modificato per far fronte alle nuove esigenze. Dal fondo per i pazienti sono stati svincolati 400'000 franchi per il progetto di costruzione. Gli utili che verranno conseguiti con l'esercizio dell'impianto fluiranno nuovamente nel fondo e saranno quindi di nuovo a disposizione delle pazienti e dei pazienti.

Ridisciplinare la formazione in campo sanitario e sociale

Il Governo manda in consultazione il disegno per una nuova Legge sugli istituti di formazione in campo sanitario e sociale. Il termine per le prese di posizione scade a metà del prossimo mese di luglio. Il finanziamento e la gestione delle formazioni in questi campi devono essere ridisciplinati a causa dei cambiamenti che si delineano. Oltre a ciò la Scuola femminile grigione, la Berufsschule für gesundheits- und Krankenpflege, la interkonfessionelle Bündnerische Schule für Gesundheits- und Krankenpflege e la Bündner Schule für Pflege im psychozozialen Bereich dovranno essere raggruppate in un centro di formazione per professioni sanitarie e sociali sotto forma di un istituto indipendente di diritto pubblico. Queste innovazioni richiedono una relativa regolamentazione giuridica.

Prese di posizione all'indirizzo della Confederazione

Il Governo prende posizione nei confronti della Confederazione sul cosiddetto pacchetto globale concernente la Posta/Swisscom. Esso appoggia in linea di principio gli obiettivi dei progetti consistenti nel rafforzamento della concorrenzialità della Posta e della Swisscom. Entrambe le aziende, derivate dall'ex azienda di monopolio delle PTT, operano tuttavia dal 1998 in un ambiente liberalizzato. Il rapido e dinamico sviluppo richiede tuttavia un ampliamento del margine di manovra di entrambe le aziende. Il Governo sottolinea di non poter accettare né una riduzione delle prestazioni né condizioni differenziate a livello territoriale. L'approvvigionamento come pure i posti di lavoro nelle regioni di montagna e in quelle periferiche devono essere assolutamente salvaguardati. Un equivalente Service public che copra l'intero territorio può senz'altro avere il suo prezzo. L'auspicata liberalizzazione può essere accettata soltanto se le misure di sostegno fanno interamente presa anche nei Grigioni.

Affari del personale

A fine aprile sono andati in pensione i seguenti impiegati cantonali:

- Andreas Eggenberger, Filisur, guardiano della selvaggina presso l'Ispettorato della caccia e della pesca,

- Eva Kabai, Cazis, impiegata di cucina nella Clinica Beverin,

- Josef Kabai, Cazis, collaboratore tecnico nella Clinica Beverin,

- Hans Pitschi, Coira, agente della Polizia cantonale,

- Wieland Seeli, Waltensburg/Vuorz, commissario fiscale,

- Jürg Stahel, Klosters-Selfranga, forestale di circondario,

- Beat Allemann, nato nel 1946, domiciliato a Grenchen, viene nominato con effetto dall'inizio del prossimo mese di ottobre direttore medico per l'anestesia presso la Clinica Fontana a Coira.

- Franzestg Cajacob, nato nel 1964, di Sumvitg, domiciliato a Disentis/Mustér, viene nominato revisore/consulente per i comuni presso l'Ispettorato dei comuni. Egli inizierà la propria attività all'inizio del prossimo mese di settembre.

- Silvia Frangi, nata nel 1949, di Como, domiciliata a Coira, viene nominata commissaria fiscale con effetto a partire dall'inizio di maggio.

- Renzo Bivetti, nato nel 1950, di Castasegna e Sils i.E., domiciliato a Coira, viene nominato commissario fiscale con effetto a partire dell'inizio del prossimo mese di agosto.

- Ignaz Deflorin, nato nel 1956, di Disentis/Mustér, domiciliato in questa località, viene nominato commissario fiscale con effetto a partire dall'inizio del prossimo mese di luglio.

- Hansjürg Frehner, nato nel 1949, di Urnäsch, domiciliato a Domat/Ems, viene nominato con effetto a partire dall'inizio del prossimo anno, capo della tecnica di circolazione e vicecapo della Polizia stradale presso la Polizia cantonale.

- Paul Jegi, nato nel 1952, di Molinis, domiciliato a Coira, viene nominato commissario fiscale con effetto a partire dall'inizio del prossimo mese di agosto.

- Daniel Wuest, nato nel 1968, di Oberriet-Eichenwies, domiciliato a Sargans, viene nominato con effetto a partire dall'inizio del prossimo mese di settembre revisore/consulente per i comuni presso l'Ispettorato dei comuni.

Cancelleria di Stato dei Grigioni

Organo: Governo

Fonte: it Cancelleria di Stato dei Grigioni

Data: 03.05.2001

La clinica Beverin survegn in implant da minigolf

En il curtin per part plantà cun guaud da la clinica psichiatrica Beverin a Cazas vegn construì in implant da minigolf cun 18 foras. Da quel duain far diever tant las pazientas ed ils pazients e las visitadras ed ils visitaders da la clinica sco er persunas d'ordaifer. Previs èsi da situar l'implant al nord da l'edifizi dals medis e da l'administraziun. Sco partenza dal percurs serva il café dals pazients Vazerol che vegn adattà correspundentamain. Dal fond per pazients vegnan dads libers 400'000 francs per quests projects da construcziun. Ils gudogns dal manaschi da quest implant returnan en quest fond e stattan pia puspè a disposiziun a las pazientas ed als pazients.

Reglar da nov la scolaziun sin il champ da sanadad e social

La regenza avra la consultaziun pertutgant in sboz per ina nova lescha davart scolas sin il champ da sanadad e social. Il termin dura fin mez fanadur 2001. La finanziaziun e direcziun da las scolaziuns sin il champ da sanadad e social èn da reglar da nov pervia da las midadas che sa mussan. Ultra da quai duain la scola da dunnas dal Grischun, la scola professiunala da sanadad e tgira da malsauns, la scola interconfessiunala da sanadad e tgira da malsauns dal Grischun e la scola grischuna da tgira sin il sectur psicosocial fusiunar ad in center da scolaziun per professiuns da sanadad e socialas cun la furma d'in institut da dretg public. Questas novaziuns pretendan ina regulaziun legala correspundenta.

Consultaziun a la confederaziun

Envers la confederaziun piglia la regenza posiziun davart l'uschenumnà pachet cumplessiv Posta/Swisscom. Ella sustegna da princip las finamiras dals projects da rinforzar la cumpatibilitad da la Posta e da la Swisscom. La Posta e la Swisscom ch'èn sortidas da l'anteriur monopol PTT survivan dapi 1998 en in ambient liberalisà. Il svilup rasant e dinamic sforza dentant d'amplifitgar la libertad d'agir da las duas interpresas. La regenza accentuescha ch'ella na po betg acceptar ni ina reducziun da las prestaziuns, ni cundiziuns localmain differenziadas. Il provediment fundamental sco er las plazzas da lavur en las regiuns da muntogna e periferas ston en scadin cas vegnir mantegnids. In servetsch public equivalent en l'entir pajais po senz'auter custar insatge. La liberalisaziun ch'ins vul cuntanscher po vegnir acceptada be, sche las mesiras accumpagnantas fan dal tuttafatg effect er en il Grischun.

Da las vischnancas

La constituziun cirquitala da la Tumleastga vegn approvada.

Per differents projects da construcziuns da vias en il chantun vegnan dads libers credits d'in import total da var 4.5 milliuns francs (cuvrida entaifer il vitg da Segl Maria, amplificaziun Rofla A13, cuvrida Ziràn-Runtgaglia A13, sanaziun da la punt inferiura Rüti Sur (Valragn) A13, sanaziun da la via d'Avras, cuvrida da la via Shell en Engiadin'ota e cuvrida Maiavilla-Fläsch).

Persunal

La fin d'avrigl èn ids en pensiun ils suandants emploiads chantunals:

- Andreas Eggenberger, Filisur, guardiaselvaschina tar l'inspecturat da chatscha e pestga,

- Eva Kabai, Cazas, emploiada da cuschina en la clinica Beverin,

- Josef Kabai, Cazas, collavuratur tecnic en la clinica Beverin,

- Hans Pitschi, Cuira, polizist chantunal,

- Wieland Seeli, Vuorz, cumissari da taglia,

- Jürg Stahel, Claustra-Selfranga, selvicultur cirquital.

- Beat Allemann, naschì 1946, domicilià a Grenchen, daventa a l'entschatta d'october medi directiv per anestesia a l'ospital da dunnas Fontana a Cuira.

- Franzestg Cajacob, naschì 1964, da Sumvitg, domicilià a Mustér, daventa revisur/cussegliader da vischnancas tar l'inspecturat da vischnancas. El cumenza l'entschatta da settember.

- Silvia Frangi, naschida 1949, da Como, domiciliada a Cuira, daventa cumissaria da taglia. Ella

- cumenza l'entschatta da matg.

- Renzo Bivetti, naschì 1950, da Castasegna e Segl, domicilià a Cuira, daventa cumissari da taglia. El cumenza l'entschatta d'avust.

- Ignaz Deflorin, naschì 1956, da ed a Mustér, daventa cumissari da taglia. El cumenza l'entschatta da fanadur.

- Hansjürg Frehner, naschì 1949, dad Urnäsch, domicilià a Domat, daventa a l'entschatta 2002 schef da la tecnica stradala e viceschef da la polizia da traffic tar la polizia chantunala.

- Paul Jegi, naschì 1952, da Molinis, domicilià a Cuira, daventa cumissari da taglia. El cumenza l'entschatta d'avust.

- Daniel Wuest, naschì 1968, dad Oberriet-Eichenwies, domicilià a Sargans, daventa revisur/cussegliader da vischnancas tar l'inspecturat da vischnancas. El cumenza l'entschatta da settember.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 03.05.2001